钦定古今图书集成/方舆汇编/边裔典/第033卷 > 隋
## 钦定古今图书集成/方舆汇编/边裔典/第033卷 > 隋

### 文帝开皇二十年倭国遣使入贡

按《隋书文帝本纪》不载。按倭国本传，“倭国在百济、
新罗东南，水陆三千里，于大海之中，依山岛而居。魏
时译通中国三十馀国，皆自称王。夷人不知里数，但
计以日。其国境东西五月行，南北三月行，各至于海。
其地势东高西下，都于邪靡堆”，则《魏志》所谓邪马台
者也。古云“去乐浪郡境及带方郡并一万二千里，在
会”稽之东，与儋耳相近。汉光武时，遣使入朝，自称大
夫。安帝时，又遣使朝贡，谓之“倭奴国。”桓、灵之间，其国
大乱，递相攻伐，历年无主。有女子名《卑弥呼》，能以鬼
道惑众，于是国人共立为王。有男弟，佐卑弥理国。其
王有侍婢千人，罕有见其面者，唯有男子二人，给王
饮食，通传言语。其王有宫室楼观、城栅，皆持兵守卫，
为法甚严。自魏至于齐、梁，代与中国相通。开皇二十
年，倭王姓《阿每》，字多利思《北孤》，号《阿辈鸡弥》，遣使诣
阙。上令所司访其风俗，使者言：“倭王以天为兄，以日
为弟。天未明时，出听政，跏趺坐，日出便停理务，云委
我弟。”高祖曰：“此大无理义。”于是训令改之。王妻号鸡
弥。后宫有女六七百人，名太子，为利歌弥多弗利，无
城郭。内官有十二等：一曰大德，次小德，次大仁，次小
仁，次大义，次小义，次大礼，次小礼，次大智，次小智，次
大信，次小信，员无定数。有军尼一百二十人，犹中国
牧宰，八十户置一伊尼翼，如今里长也。十伊尼翼属
一军尼。其服饰，男子衣裙襦，其袖微小。履如屦形，漆
其上，系“之于脚。人庶多跣足，不得用金银为饰。故时
衣横幅结束，相连而无缝，头亦无冠，但垂发于两耳
上。”至隋，其王始制冠，以锦彩为之，以金银镂花为饰。
妇人束发于后，亦衣裙襦裳皆有襈攕，竹为梳，编草
为荐，杂皮为表，缘以文皮。有弓、矢、刀、槊、弩、䂎、斧；漆皮
为甲，骨为矢镝。虽有兵，无征战。其王朝会，必陈设仪
仗，奏其国乐，户可十万。其俗，杀人、强盗及奸皆死。盗
者计赃酬物，无财者没身为奴。自馀轻重或流或杖。
每讯究狱讼，不承引者，以木压膝，或张强弓，以弦锯
其项，或置小石于沸汤中，令所竞者探之，云“理曲者”，
即手烂。或置蛇瓮中令取之，云曲者，即螫手矣。人颇
恬静，罕争讼。少盗贼。乐有五弦琴、笛。男女多黥臂，点
面文身，投水捕鱼。无文字，唯刻木结绳。敬佛法，于《百
济》求得佛经，始有文字。知卜筮，尤信巫觋。每至正月
一日，必射戏饮酒，其馀节略与华同。好棋博、握槊、樗
蒱之戏。气候温暖，草木冬青。土地膏腴，水多陆少。以
小环挂鸬鹚项，令入水捕鱼，日得百馀头。俗无盘俎，
藉以檞叶，食用手𫗦之。性质直，有雅风。女多男少，婚
嫁不娶。同姓男女相悦者即为婚。妇入夫家，必先跨犬，乃与夫相见。妇人不淫妒。死者敛以棺椁，亲宾就
尸歌舞，妻子兄弟以白布制服。贵人三年殡于外，庶
人卜日而葬。及葬，置尸船上陆地牵之，或以小轝。有
阿苏山，其石无故火起。接天者，俗以为异，因行祷祭。
有如意宝珠，其色青，大如鸡卵，夜则有光，云鱼眼精
也。《新罗》《百济》皆以倭为大国，多珍物，并敬仰之，恒通
使往来。

### 炀帝大业三年倭国遣使入贡

按《隋书炀帝本纪》不载。按《倭国传》：“大业三年，其王
多利思北孤遣使朝贡。使者曰：‘闻海西菩萨天子重
兴佛法，故遣朝拜，兼沙门数十人来学佛法。其国书
曰：‘日出处天子致书，日没处天子无恙’’”云云。帝览之
不悦，谓鸿胪卿曰：“蛮夷书有无礼者，勿复以闻。”
大业四年，倭国遣使贡方物。

按《隋书炀帝本纪》云云。按《倭国传》。明年。上遣文林
郎裴清使于倭国。度百济。行至竹岛南望。罗国，经
都斯麻国，迥在大海中。又东至一支国，又至竹斯国，
又东至秦王国，其人同于华夏，以为夷洲，疑不能明
也。又经十馀国，达于海岸。自竹斯国以东，皆附庸于
倭。倭王遣小德阿辈台，从数百人，设仪仗，鸣鼓角来
迎。后十日，又遣大礼哥多毗，从二百馀骑郊劳。既至
彼都，其王与清相见，大悦曰：“我闻海西有大隋礼义
之国，故遣朝贡。我夷人僻在海隅，不闻礼义，是以稽
留境内，不即相见。今故清道饰馆，以待大使，冀闻大
国惟新之化。”清答曰：“皇帝德并二仪，泽流四海，以王
慕化，故遣行人来此宣谕。”既而引清就馆。其后清遣
人谓其王曰：“朝命既达，请即戒涂。”于是设宴享以遣
清，复令使者随清来贡方物，此后遂绝。